la de la la de la la la en es en ko es en en en pt en it la la la la la en es en fr es en la la ceb la fr it la la la fr la la la ceb war la fr la es fr la la la la ceb en la fr en en nl en it en fr en en en en la en it eo en es de en en en en la en en en en en la en la la de la hbs_lat la en la la es fr la tr it it it nl la es ru nb fr it la id la la it la la la la es la es ceb es es it la es la it la la zh it la nl da ar az ru sv bg bpy br hbs_lat ca mhr id ckb hbs_lat cy da de el en eo es et eu fa fi fr fy de hu lt gu de ku he hi tl hbs_lat hu hy id en es is it ja jv ka kk ko pl cs lb it en lt lv en ml be mr ru ms ne nl nb nb fr or pa id pl pnb pt ro ru id jbo en hbs_lat en sk sl sq hbs_lat la sv hu ta th ceb tr ug fy ur vi pl en zh xmf da zh fr zh la it la it ca la en nl la es fr es pt en la
Insula Christi Natalis (Australia) - Vicipaedia
ISO CX, CXR, 162; IOC
Insula Christi Natalis, rite Territorium Christi Natalis Insula, est territorium Australianum in Oceano Indico situm, 2600 km ad septentriones et occidentem Perthiae, 360 chiliometra ad australem Iakartae, capitis Indonesianae, et 975 chiliometra ENE? Insularum Cocos.
Numerus habitantium est 1402, qui in nonnullis regionibus habitationis in septentrionali insulae promontorio habitant: Flying Fish Cove (etiam appellatus Kampong), Silver City, Poon Saan, et Drumsite.
Geographica insulae solitudo et historia minimae turbationis humanae multum creavit endemismi inter sua floram et faunam—res quae se biologis et naturalistis magnopere commendat.[1] Circa 63 centesimae terrae insularis (km2) sunt nationalis Australiae reservatio? (Australian national park); adsunt praeterea magnae regiones primariae silvae "monsoonal."? Phosphas, ut corpora mortuorum organismorum marinorum (non guanum, ut multi olim putabant) primum depositum, ex insula multos annos exfossum est.
Inventio[recensere | fontem recensere]
Exploratores Britannici et Nederlandenses insulam in earum tabulis saeculo septimo decimo ineunte primum posuerunt. Praefectus Gulielmus Mynors in Royal Mary, navi Societatis Indiae Orientalis Britannicae?, insulam nominavit cum eam die Christi Natalis anno 1643 praeternavigaret.[2] Tabula Petri Goos, anno 1666 edita, fuit prima quae insulam ostendit; Goos insulam "Mony" appellavit, nomen incertae significationis.[3]
Tabernae in Poon Saan
Primus conatus ad insulam explorandam anno 1857 a nautis ex navi Amethyst egressis factus est, qui summam insulam attingere conati sunt, sed rupes eis erant insuperabiles.
Flora et fauna[recensere | fontem recensere]
Birgus latro truncum Cocotis nuciferae scandit.
Gecarcoidea natalis trans gramen currit.
Anous stolidus in foliis sedet.
Insula Christi Natalis multum scientiae prodest, cum usque ad saeculum undevicensimum ab hominibus inhabitata esset; ergo, multae florae faunaeque species unicae exstant quae se sine interventione humana evolverunt. Duae partes terrae insularis nationalis reservatio? (national park) factae sunt, ab Australian Department of Environment and Heritage per Parks Australia administrata.
Flora[recensere | fontem recensere]
Confertae silvae pluviales se in profundis planitiei (Anglice: plateau) solis et in ambulationibus? (terraces) evolverunt. Hae silvae a viginti quinque speciebus arborum regnantur. Pteridophyta, Orchidaceae, et lianae super ramos in atmosphaera humida sub aulaeo silvestri (forest canopy) crescunt. Duodeviginti ex circa 135 speciebus plantarum in nullis aliis locis inveniuntur.
Endemicae Insulae Christi Natalis plantae sunt arbores Arenga listeri, Pandanus elatus, Dendrocnide peltata var. murrayana; frutices Abutilon listeri, Colubrina pedunculata, Grewia insularis, Pandanus christmatensis; lianae Hoya aldrichii et Zehneria alba; herbae Asystasia alba, Dicliptera maclearii, Peperomia rossii; gramina Ischaemum nativitatis; Pteridophytum Asplenium listeri; et Orchidaceae Brachypeza archytas, Flickingeria nativitatis, Phreatia listeri, Zeuxine exilis.[4]
Fauna[recensere | fontem recensere]
Duae species rattorum endemicorum, Rattus Macleari et Rattus nativitatis, post humanam insulae colonizationem exstinctae factae sunt. Crocidura trichura est inusitata, raro visa, et post medios annos 1980 fortasse iam exstincta; praeterea, Pipistrellus murrayi, parva vespertilionida, in magnum periculum adductus est, et fortasse etiam est exstinctus.[5]
Annua Gecarcoideae natalis migratio (circa 100 000 000 animalium) ad mare ut ova gignant, appellata unum ex miraculis mundi naturalis,[6] quotannis circa Novembrem fit, tempore humido coepto, orbem lunae sequens.
Cancri terrestres et aves marinae sunt insignissima insulae animalia. Viginti describuntur cancri species terrestres et inter aestus viventes, quarum tredecim habentur veri cancri terrestres, qui in mare confidunt solum pro evolutione larvarum. Permulti Birgi latrones in insula habitant.
Vexillum Insulae Christi Natalis (Australia)
Notae[recensere | fontem recensere]
↑ "Save Christmas Island – Introduction". The Wilderness Society. 19 September 2002
↑ "Department of the Environment, Water, Heritage and the Arts: Christmas Island History". Australian Government. 8 July 2008
↑ "Digital Collections – Maps – Goos, Pieter, ca. 1616–1675. Paskaerte Zynde t'Oosterdeel Van Oost Indien (cartographic material) : met alle de Eylanden deer ontrendt geleegen van C. Comorin tot aen Iapan". National Library of Australia
↑ Christmas Island National Park: Flora.
↑ "Geoscience Australia on Christmas Island"
Bibliographia[recensere | fontem recensere]
Adams, Jan, et Marg Neale. 1993. Christmas Island: The Early Years: 1888–1958. Bruce Neale. ISBN 0-646-14894-X.
Allen, Gerald R., Roger C. Steene, ety Max Orchard. (1998) 2007. Fishes of Christmas Island. Christmas Island Natural History Association. (ISBN 0-9591210-1-3.) ISBN 978-0-9591210-8-7.
Andrews, Charles W. 1899. "A Description of Christmas Island (Indian Ocean)." Geographical Journal 13(1):17–35.
Andrews, Charles W. 1900. A Monograph of Christmas Island. Londinii.
Anonymus. 1984. Christmas Island, Indian Ocean: A Unique Island. A comitia laborum apud phosphate mining company divulgatus.
Ayris, Cyril. 1993. Tai Ko Seng: Gordon Bennett of Christmas Island. Gordon Bennett Educational Foundation. ISBN 0-646-15483-4.
Bosman, D., ed. 1993. Christmas Island Police: 1958–1983. Ab editore divulgatus.
Flora: Endemic plants. Parks and Reserves: Christmas Island National Park. Australia Government - Dept of Sustainability, Environment, Water, Population and Communities, Government of Australia. Recentissime augmentatus 11 Novebris 2010.
Gray, H. S. 1981. Christmas Island Naturally. Ab auctore divulgatus. ISBN 0-9594105-0-3.
Hicks, John, Rumpff Holger, et Hugh Yorkston. 1984. Christmas Crabs. Christmas Island Natural History Association. ISBN 0-9591210-0-5.
National Library of Australia. 1979. The Indian Ocean: A Select Bibliography. ISBN 0-642-99150-2.
Neale, Margaret. 1988. We were the Christmas Islanders. Bruce Neale. ISBN 0-7316-4158-2/0-7316-4157-4.
Wharton, W. J. L. 1888. "Account of Christmas Island, Indian Ocean." Proceedings of the Royal Geographical Society and Monthly Record of Geography 10(10):613–624.
Waters, Les. (1983) 1992. The Union of Christmas Island Workers. St. Leonards, NWS: Allen & Unwin.
Nexus externi[recensere | fontem recensere]
"Australia Puts Its Refugee Problem on a Remote Island, Behind Razor Wire," New York Times, 5 Novembris 2009
Christmas Island Act 1958
Christmas Island Shire, publicus gubernationis situs
Christmas Island Tourism Association, publicus peregrinationis situs
Christmas Island Travel Guide, ab Unearth Travel, "creative commons travel wiki"
Nationalis Insulae Christi Natalis Reservatio (Christmas Island National Park), publicum Nationalis Insulae Christi Natalis Resrevationis situm
Insula Christi Natalis (Australia)
Territoria obnoxia Oceani Indici
Paginae cum sectione nexuum internorum
Nomen nondum datum est
Paginam prehendere formá PDF
Novissima mutatio die 2 Augusti 2016 hora 18:32 facta.
Nonobstantibus ceteris condicionibus hunc textum tractare licet secundum "Creative Commons Attribution-ShareAlike License". Vide modos et condiciones.